(บุคคล องค์กรและเหตุการณ์ ในละครเรื่องนี้เป็นเรื่องสมมติ)
(เรื่องราวทั้งหมดถูกแต่งขึ้นมา)
ยอรึม ตื่นแล้วลงมากินข้าวได้แล้ว
ลูกสาว ตื่นแล้วมากินข้าวกันเถอะ
แม่เขาทำแกงเต้าเจี้ยวด้วย ลุกเร็ว
ได้ค่ะ พ่อ
จะกินให้อร่อยนะคะ
ลองกินแกงเต้าเจี้ยวดูสิ
ไม่รู้แม่ปรุงพอดีหรือเปล่า อาจจะเค็มไปนิดนะ
อร่อยมากเลยค่ะ แม่
- งั้นก็กินเยอะๆ ลองไข่นกกระทาดองสิ - จริงเหรอ
ที่รัก ยอรึมของเราชอบกระเทียมดอง ไปเอาออกมาด้วยสิ
ตายแล้ว ลืมไปซะสนิทเลย
แม่คะ ไม่ต้อง
แค่นี้ก็เยอะแล้ว กินแค่ที่มีอยู่นี่ก็พอ
แม่แค่ต้องไปหยิบออกมาจากตู้เย็นเอง
แค่นี้ก็พอแล้วค่ะ ไว้หนูกินตอนมื้อเย็นก็ได้
ลูกไม่เป็นไรจริงๆ เหรอ
หนูไม่เป็นไรหรอกค่ะ
โรงพยาบาลก็บอกให้กลับบ้านได้ เพราะไม่ได้เป็นไรแล้ว
ลูกตกลงมาจากที่สูงขนาดนั้น จะไม่เป็นไรได้ยังไง
ภายนอกอาจดูเหมือนไม่เป็นไร แต่ร่างกายคงช็อกไปหมดแล้ว
ที่รัก ตอนนี้ปล่อยให้ลูก กินข้าวก่อนเถอะนะ
หนูไม่เป็นไรหรอก
ดีจัง
แม่
- แม่ - หือ
มาอยู่ในชนบทกับพ่อสองคนแบบนี้ดีไหม
ก็ดีน่ะสิ
ดียังไงเหรอ
มันผ่อนคลาย
เพราะเราโตมาในละแวกนี้
เพื่อนๆ ของเราทุกคนก็อยู่ที่นี่
สุสานของปู่กับย่าของลูก ก็อยู่ไม่ไกลด้วย
พ่อของลูกกับแม่เคยสัญญากันไว้
เมื่อยอรึมเรียนจบและมีงานมีการทำ
เราก็เกษียณตัวเอง แล้วกลับมาอยู่บ้านเกิดของเรากัน
แม่กับพ่อชอบที่นี่
เราอยู่กันได้สบายดี
ไม่ต้องห่วงเราเลย
ขอโทษนะคะ แม่
เรื่องอะไร
แม่คงเป็นห่วงหนูแย่เลย
ตอนนี้หนูก็อายุ 37 ปีแล้ว
แต่ยังทำให้พ่อกับแม่ ต้องเป็นห่วงตลอดเลย
เพื่อนแม่ทุกคนได้ส่งลูกๆ แต่งงาน เป็นฝั่งเป็นฝาไปหมดแล้ว
พวกเขามีเรื่องหลานมาคุยอวด
ได้ใช้ชีวิตปกติธรรมดาอย่างมีความสุข
แต่หนูกลับเอาแต่ทำให้พ่อกับแม่…
ต้องเจ็บปวดใจและกังวล เพราะเป็นลูกสาวคนเดียว
หนูขอโทษนะ
ยอรึม
หือ
หยุดงานมาพักผ่อนก่อนไม่ได้เหรอ
แม่น่ะ ภูมิใจในตัวลูกมากนะ
ลูกพิเศษมากสำหรับแม่
ลูกยอดเยี่ยมในแบบของตัวเอง คนอื่นจะว่ายังไง แม่ไม่สนใจเลย
เรื่องที่เกิดขึ้น กับพิธีแต่งงานของลูกก็ด้วย
พ่อกับแม่ไม่เป็นไรเลย
แต่ลูกประสบอุบัติเหตุในกองถ่ายนะ
มันทำให้แม่กังวลและร้อนใจมาก
แม่ทนไม่ได้
ไปคุยกับบริษัทเขาดู
แม่อยากให้ลูกหยุดพักก่อนสักระยะ
หนูจะลองเก็บไปคิดดูนะคะ แม่
อย่าร้องสิ นะคะ
ที่รัก ยอรึม
คอฟฟี่ไทม์
- โอเคไหม - โอเคค่ะ
พ่อเป็นบาริสต้ามหัศจรรย์
มิสเตอร์คู
พ่อชงกาแฟเองเหรอคะ
อือ
มาๆ ชนแก้ว
เป็นไง อร่อยใช่ไหม
แต๊งกิ้ว
(ตอนอวสาน ไม่รู้จบ)
(ห้องศาสตราจารย์ชเวยงซู)
ครับ
หมอพัค
ไปยังไงมายังไงไม่บอกไม่กล่าวเลย
- อาจารย์ครับ - อือ
ผมจะกลับมาเป็นประสาทศัลยแพทย์ครับ
ดีมาก
ตัดสินใจได้ถูกแล้ว
แจฮุน
ตัดสินใจได้สักที ขอบใจนะ
อาจารย์ครับ
ตลอดหลายปีที่อาจารย์ยอมอดทนกับผม
ขอบคุณจริงๆ ครับ
ครับ
อ้าว คูพีดี
ไปยังไงมายังไงเหรอ
(จดหมายลาออก)
ผอ.คะ
ฉันขอลาออกจากบริษัทค่ะ
เก็บกลับไปเถอะ
- ผอ.คะ - ผมมั่นใจว่าคุณคงคิดมาดีแล้ว
เจอมาหนักนี่นา
แต่ยังไงก็คิดใหม่อีกนิดนะ
ฉัน…
ทำไม่ได้ค่ะ
ให้ทำเหมือนไม่เป็นไร ฉัน…
ทำไม่ได้อีกแล้วค่ะ
ยอรึม
คุณมีโอกาสจะจากไปเมื่อไรก็ได้
ผมจะให้เวลาคุณอีก ลองกลับไปคิดดูอีกหน่อยนะ หือ
เอาขาขึ้นมานะคะ ค่อยๆ ลงมานะคะ
คุณทำได้ใช่ไหม
เอาไว้ตรงกลางนะครับ
ผู้ร่วมรายการที่พร้อมแล้ว เชิญเข้ามาเลยครับ
- สวัสดีครับ - สวัสดีครับ ไม่ได้เจอกันนานเลยนะครับ
- สวัสดีค่ะ - สวัสดีครับ
- ที่นั่งฉันอยู่ไหนเหรอคะ - ตรงนี้ค่ะ
- สบายดีไหมคะ - ครับ
- สวัสดีครับ - สวัสดีค่ะ
- ฉันสบายดีค่ะ จัดซะสวยเลยนะคะ - ใช่ไหมล่ะคะ
วันนี้คุณดูสวยมากเลยค่ะ
สวัสดีครับ
สวัสดีค่ะ
น้องจาง
สวัสดีค่ะ
สวัสดีครับ
- ไม่เจอกันนานเลยนะคะ - ครับ ไม่เจอกันนานเลย
เอาโต๊ะไปจัดในห้องประชุม ให้เรียบร้อยนะ
ช่วยจัดดอกไม้ให้สวยๆ ด้วยนะ
- ตรวจสอบเรียบร้อยแล้วใช่ไหม - ใช่ค่ะ
- จัดให้สวยๆ เลยนะ - ครับ
คูพีดี
คุณโซยอน มาแล้วสินะคะ
ไม่นึกว่าคุณจะโทรเชิญฉันด้วย
ถ้าคุณโซยอนไม่ขัดข้องอะไร ก็ต้องมาด้วยกันสิคะ
ขอบคุณนะคะ
ในการตัดสินใจครั้งสุดท้าย เราตัดต่อออกมาเหมือนคุณโซยอนไม่มา
เราใส่คำบรรยายไปว่าคุณมีธุระด่วน ก็เลยมาไม่ได้น่ะค่ะ
ค่ะ
เข้าข้างในเถอะค่ะ ทุกคนรออยู่แล้ว
คูยอรึมพีดีคะ
คะ
ขอโทษนะคะเรื่องวันนั้น เป็นเพราะฉันแท้ๆ เลย
ฉันอยากขอโทษคุณพีดีน่ะค่ะ
วันนี้ที่ฉันมาก็เพื่อขอโทษคุณพีดีค่ะ
แม้ว่าฉันจะต้องรู้สึกลำบากใจก็ตาม
คุณโซยอนคะ
ฉันเองก็ต้องขอโทษด้วยนะคะ
ฉันอยากขอโทษคุณ ในฐานะที่ฉันก็เป็นทีมงานคนหนึ่ง
ในกองถ่าย ฉันควรดูแลคุณโซยอนให้ดี
แต่ฉันกลับทำไม่ได้
ขอโทษจริงๆ นะคะ
ฉันเข้าข้างในก่อนนะ
เราจะลงไปข้างล่าง และเตรียมการถ่ายทำก่อนนะคะ
ผู้ร่วมรายการมากันครบแล้วเหรอ
ยังหรอก
เลยเวลานัดมาแล้วนะ
พัคแจฮุนกับฮันจียอนใกล้จะถึงแล้ว
ส่วนคิมจุนโฮโทรมาบอกว่ารถติด เลยจะมาช้านิดหน่อย
คุณอันโซยอนก็มาด้วยนะ
งั้นก็มากันครบเลยสินะ จะเกิดอะไรขึ้นบ้าง ใครจะไปรู้
เธอไม่เป็นไรแน่นะ
- เรื่องอะไร - คิมจุนโฮ
ต้องเจอกับเขาซึ่งๆ หน้า จะไม่เป็นไรเหรอ
ทำไมถึงต้องเป็นอะไรด้วยล่ะ
เธอนี่มัน…
จิตแข็งจริงๆ
ฉันยอมรับเลย
ถ้าไอ้เลวนั่นคิดจะเล่นตลกอะไร ฉันจะฆ่ามัน
เธอก็เหมือนกันนะ
เลิกทำเป็นคนแสนดี แล้วเปลี่ยนความคิดตัวเองได้แล้ว
ถ้าชีวิตเธอพังเพราะความคิดแบบนั้น ฉันจะฆ่าเธอด้วย
ฉันเริ่มจะยอมรับเธอจริงๆ แล้วสิ
งานพีดีนี่เหมาะกับคนอย่างเธอจริงๆ
วงการนี้ไม่เหมาะ กับคนมีสติสัมปชัญญะครบถ้วนจริงๆ
ในที่สุดก็คิดได้สักที ค่อยยังชั่วหน่อย
ทีนี้ก็มาฟังคำตอบของเธอกัน
ทำไมถึงได้เย็นชากับฉันนัก
หา
เธอน่ะ
ฉันเกลียดที่เธอมีทุกอย่างเลย
ว่าไงนะ
ฉันเกลียดที่เธอมีทุกอย่างเลย
ฉันเลยอยากให้ทุกรายการที่เธอทำ เจ๊งไม่เป็นท่าไปเลย
แบบนั้นถึงจะยุติธรรม
ป้าคะ
ขอโซจูอีกค่ะ
คุณแจฮุนคะ
คุณจียอนมาแล้วเหรอครับ
เข้าข้างในกันเถอะครับ
ค่ะ
ที่รัก ตอนสุดท้ายมาแล้ว
- เร็วเข้า มาเร็ว - จริงเหรอ ได้ๆ มาดูกัน
ตอนแจฮุนออกโทรทัศน์ครั้งแรก ฉันกังวลมากเลย
แต่เอาไปเอามา กลับออกมาดีอยู่นะ จริงไหม
นั่นสิ
- พูดกับเรามาตามตรงนะ - อะไร
ดูเหมือนคราวก่อน มีอะไรบางอย่างระหว่างนายกับยอรึมนะ
ฮเยจินของฉันลางสังหรณ์ไม่เคยพลาด
- พวกผู้หญิงคงมีสัมผัสที่หกจริงๆ สินะ - มีอะไรยังไงใช่ไหม
อือ
ยอรึมกับฉัน
น่าจะต้องห่างกันสักพักละ
หา
อะไรนะ ห่างกันเหรอ
อะไรกัน พวกนายเคยคบกันจริงๆ เหรอ
ฉันจะกลับไปโรงพยาบาล
ไปประจำแผนกประสาทศัลยศาสตร์
จริงเหรอ
พูดจริงใช่ไหม
นี่ ได้ยินแบบนั้นแล้วดีใจจังเลย
ฉันดีใจจริงๆ นะ นายตัดสินใจได้ดีแล้ว
ไอ้เพื่อนเฮงซวย ในที่สุดก็ตัดสินใจได้สักทีนะ
พอกลับไป ฉันคงแทบต้องกินนอนอยู่โรงพยาบาล
แน่นอนอยู่แล้วสิ
อะไรน่ะ
งั้นเมื่อกี้ นายหลอกเราเล่นเหรอ
เดี๋ยวนะ
ที่บอกว่าจะห่างกัน เพราะนายต้องไปอยู่ที่โรงพยาบาลเหรอ
- อือ - โอ๊ย เล่นเอาตกอกตกใจหมด
เกือบไปแล้ว เกือบเชื่อไปวูบนึงเลย
ไม่อยากเชื่อเลยว่าจะโดนหมอนี่อำ
ฉันคงฝืดๆ ไปบ้าง เพราะไม่ได้ผ่าตัดมานานแล้ว
ระหว่างนี้ฉันคงต้องตั้งใจทำงาน กับเพื่อนร่วมงาน
เพื่อจะได้ตามให้ทัน
คิดได้ดีแล้วละ
ฉันอยากรู้ว่าสุดท้าย ทุกคนจะตัดสินใจยังไงจะแย่แล้ว
ไอ้หมอนี่กับยอรึมก็เหมือนกัน
ทำไมถึงไม่บอกเราเลยนะ ทำไม
เดี๋ยวเราก็ได้รู้กันแล้ว
มารอดูกัน
ได้สิคะ
ค่ะ ฉันจะลองดูค่ะ
ออกมาดูดีมากเลยนะครับ
เค้กชิ้นนี้ ฉันจะรับไว้ค่ะ
ช่วงเวลาของเรา จบลงแค่นี้แหละค่ะ
ยินดีด้วยค่ะ
- ขอบคุณครับ - พวกคุณดูเหมาะสมกันมากเลยค่ะ
- ทำได้ดีมากครับ ทุกคน - ขอบคุณสำหรับทุกอย่างนะคะ
- ขอบคุณครับ - ทำได้ดีมากเลย
- เยี่ยมมากเลย - เหนื่อยแย่เลยนะคะ
เราจะพักกันห้านาที แล้วเริ่มคุยส่งท้ายรายการกันนะคะ
- ซังอู - ครับ
แจกคำถามให้ผู้ร่วมรายการด้วยนะ
ครับ เข้าใจแล้วครับ
เราจะถามคำถามเดียวกันตามลำดับนะครับ
สำหรับช่วงพูดคุย ช่วยคุยกันให้ดูเป็นธรรมชาตินะครับ
อาจถามคำถามกัน ตามที่เราแจกให้ในนี้ก็ได้ครับ
- เราคุยกันอิสระได้เลยใช่ไหมครับ - ครับ ตามสบายเลยครับ
- ขอบคุณค่ะ - ครับ นี่ครับ
- ยอรึม - อือ
ไม่เป็นไรใช่ไหม เธอดูเหนื่อยๆ นะ
เพราะเป็นรายการสดน่ะ ฉันเลยกังวลนิดๆ
เห็นคำถามแล้วใช่ไหม
อือ
เรื่องข่าวลือว่าเราอยู่ด้วยกันน่ะ
แทนที่จะบอกผ่านนักข่าว พูดผ่านไลฟ์สดตรงๆ ไปเลย
น่าจะเป็นทางเลือกที่ดีกว่า
แค่พูดออกไปตามตรงว่าเราเป็นเพื่อนกัน และนายอยู่ห้องชั้นบน
ได้สิ
ขอโทษนะ
ไม่อยากเชื่อเลยว่า ฉันจะขอให้นายทำแบบนี้
ไม่เป็นไร
ฉันก็อยากสะสางเรื่องนี้เหมือนกัน
คุณจียอน
ไม่เคืองบ้างเหรอครับ
เรื่องอะไรเหรอคะ
มีข่าวว่าพวกเขาอยู่ด้วยกัน
มันไม่เป็นการดูถูกคุณจียอน เกินไปหน่อยเหรอครับ
พวกเขาเป็นเพื่อนกันมานานแล้วนี่คะ
แหม ผู้ชายกับผู้หญิง จะเป็นเพื่อนกันได้ยังไงครับ
วันนี้ระหว่างออกอากาศสด ทำให้ทุกคนรู้ไปเลยว่าคุณรู้สึกไม่ดี
พัคแจฮุนน่ะ นี่เป็นโอกาสดีที่จะกำจัด
พร้อมทำให้เขาล่มจมได้เลย
ข่าวลือเรื่องอยู่ด้วยกัน
แถมคุณจียอนก็ไม่เลือกเขาด้วย
ถ้าคุณจียอนต้องการ จะทำให้เขากลายเป็นตัวร้ายไปเลยก็ได้
เชฟจอห์นจาง
คุณจีวาน สบายดีไหมครับ
ค่ะ
เราได้อยู่ด้วยกันมาสักพัก
พอจู่ๆ กลับไปใช้ชีวิตตามปกติ ก็รู้สึกแปลกๆ ยังไงพิกล
ผมรู้สึกเศร้าแล้วก็…
คิดถึงทุกคนด้วยน่ะครับ
ฉันก็เหมือนกันค่ะ
แล้วได้เจอกับคุณคิมจุนโฮอยู่ไหมครับ
เดตกับเขานอกรายการเป็นไงบ้างครับ เข้ากันได้ดีไหมครับ
แล้วคุณเชฟจอห์นล่ะคะ
คบกับคุณแทมีราบรื่นดีไหมคะ
คุณสองคนเป็นคู่ที่ทั้งหล่อ ทั้งสวย
พวกคุณสองคนมีออร่าเหมือนๆ กัน
ช่างเหมาะสมกันจริงๆ
พี่คะ
- อ้อ - จะได้เวลาถ่ายทำแล้ว ไปกันเถอะค่ะ
เราจะเริ่มถ่ายทำกันเลยนะครับ
เราจะเริ่มด้วยการถามสองคู่ จากอาณาจักรแห่งรักซีซันสอง
ด้วยคำถามประจำนะคะ
หลังจากรายการจบ พวกคุณยังเจอกันอยู่ไหมคะ
เรายังเจอกันอยู่ค่ะ
ครับ เรายังเจอกันดีอยู่ครับ
คุณซูมีครับ
คะ
ผม…
มีเรื่องจะบอกคุณครับ
เรื่องอะไรเหรอคะ
ผม…
นอนกับคนที่อาณาจักรครับ
คะ
กับใครคะ
คุณไปนอนกับใครมาคะ
เรื่องที่ว่าผมนอนกับใคร ถ้าพูดไปคงไม่ดีนัก
แต่ผมไม่ใช่คนเจ้าชู้หลายใจนะครับ
ถ้าเราเริ่มคบกัน ผมจะรับผิดชอบคุณซูมีเต็มที่
ผมจะรักษาสัจจะ ให้สมกับเป็นลูกผู้ชายตัวจริง
แต่ว่า…
สำหรับเหตุการณ์ครั้งนี้
จะพูดยังไงดีล่ะ จู่ๆ มันก็เกิดขึ้น
ผมไม่อยากโกหกคุณซูมี และทำให้คุณดูเหมือนคนโง่
ผมอยากไปกินคัมจาทังหน้าบ้านคุณ
ผมถึงได้พูดความจริงออกไปครับ
ฉันชอบที่คุณเป็นคนซื่อสัตย์นี่แหละค่ะ
อะไรนะ
ยังไงมันก็เป็นอดีตไปแล้ว
คงไม่ได้มีแค่ฉัน ที่เห็นเสน่ห์ของคุณฮวังจางกุน
คุณเป็นผู้ชายรักษาสัจจะจริงๆ ใช่ไหมคะ
แน่นอนสิครับ จริงๆ ครับ แน่นอนเลยครับ
งั้นก็ไปกันเถอะค่ะ
ไปกินคัมจาทังและคุยกันจริงๆ จังๆ ดู
เพราะเราเป็นคู่ที่คบกันทางไกล เลยได้ไปเดตกันไม่กี่ครั้งค่ะ
ครับ เป็นคู่ที่คบกันทางไกล ผมอยู่ชอนอัน ส่วนคุณซูมีอยู่โซล
แต่ยังไงเราก็ยังคบกันดีอยู่ค่ะ
สิ่งหนึ่งที่แน่นอนก็คือ…
ผมหลงคุณซูมีหัวปักหัวปำเลยครับ
อะไรเนี่ย
โอ้ จริงเหรอคะ
เท่มากเลย
เราก็ยังคบกันดีอยู่ค่ะ
พวกคุณก็คบกัน อย่างเป็นทางการแล้วเหรอครับ
ก็ยังไม่ถึงขั้นคบกัน เป็นทางการหรอกครับ
พวกเรา…
ยังไม่ได้คบกันเป็นทางการเหรอคะ
เราทำความรู้จักกัน ด้วยใจที่เปิดกว้างอยู่ครับ
ฉันนึกว่าเราคบกันแล้วซะอีกนะ
ทำอะไรของคุณครับ เราทำความรู้จักกันอยู่นี่นา
คงยังไม่ถือว่าเป็นทางการ เพราะยังไม่มีใครพูดคำนั้นออกมาน่ะค่ะ
มีอะไรติดผมแน่ะ
สองคนนั้นล่ะครับ เป็นไงบ้าง
อ๋อ เรื่องนั้น…
เราตกลงจะคบกันแค่เดือนเดียวค่ะ
เดือนเดียวเหรอ
แค่เดือนเดียวนี่ยังไงเหรอคะ ไม่ใช่ว่าคบกันแล้วเหรอคะ
เอาสำเนาที่ทำไว้มาให้ฉันด้วยค่ะ
เร็วสิคะ
ก่อนที่จะยกให้คุณหมด
ผมมีเงื่อนไขข้อนึงครับ
เงื่อนไขอะไรคะ
คบกับผมหนึ่งเดือน
คะ
ถึงขั้นนี้แล้ว ผมก็จะพูดกับคุณตามตรง
แอปหาคู่ที่ผมจะปล่อยออกมา
มันจะต้องประสบความสำเร็จ
หวังว่าคุณจีวานจะช่วยผมได้นะครับ
- คราวนี้จะไปหลอกใครอีกคะ - ผมพยายามจะไม่ทำแบบนั้นอยู่นี่ไง
ผมไม่ได้ทำแบบนี้เพื่อตัวเองนะครับ
ผมอยากทำเงินให้นักลงทุน เพื่อตอบแทนที่พวกเขามาลงทุนกับผม
เพราะฉันไม่เคยคบกับใครมาก่อน
จู่ๆ ต้องมาคบกับใครสักคน
มันทำให้ฉันกังวลและกลัว
คุณจุนโฮเข้าอกเข้าใจฉันมากน่ะค่ะ
สำหรับตอนนี้ เราเลยจะคบกันแค่เดือนเดียวก่อนน่ะค่ะ
อ๋อ สุภาพบุรุษมากเลย
ผมไม่ได้ทำอะไรสักหน่อยครับ
คำถามต่อไปนะคะ
ในอาณาจักรแห่งรัก ซีซันสอง
คู่รักที่ร้อนแรง และได้รับความนิยมสูงสุด
คุณพัคแจฮุนและคุณฮันจียอน
ในการตัดสินใจครั้งสุดท้าย คุณฮันจียอนไม่ได้เลือกคุณพัคแจฮุน
ผู้ชมมากมายต่างตกใจกันมาก
แม้แต่ตอนนี้ ก็มีการแสดงความคิดเห็นกันไม่หยุด
มาฟังจากปากคุณสองคนกันเลยนะคะ
มีข่าวออกมาว่าคุณพัคแจฮุน อยู่กับคนอื่นนี่ครับ
ดูเหมือนเราควรคุยเรื่องนั้นกันก่อนนะ
จริงไหมครับ
- ครับ เรื่องนั้น… - คุณแจฮุนกับคุณพีดี
เป็นเพื่อนกันมานานแล้ว และอยู่ห้องชั้นบนถัดจากเธอค่ะ
จริงเหรอ
ในวันถ่ายทำวันแรก
ผู้ร่วมรายการที่วางตัวไว้แต่แรกไม่มา
ทีมงานเลยต้องรีบเอาตัวคุณแจฮุน เข้ามาร่วมรายการแทน
อย่างนี้นี่เอง ไม่รู้มาก่อนเลยนะเนี่ย
งั้นคุณแจฮุน
ก็เป็นเพื่อนที่อยู่บ้านเดียวกัน แต่คนละชั้นกับคุณพีดีมาตั้งนานแล้ว
แล้วก็มาร่วมอาณาจักร เพราะมาแทนคนอื่นสินะคะ
ครับ เรื่องก็เป็นแบบนั้นแหละ
ตอนมีข่าวออกมา คงลำบากแย่เลยนะคะ
อย่างน้อยคุณก็ได้แก้ไข ความเข้าใจผิดของผู้คนแล้วนะ
ใช่ครับ ค่อยยังชั่วหน่อย
ว่าแต่ผมมีเรื่องสงสัยครับ
ในตอนแรก คนที่คุณแจฮุนจูบเป็นใครเหรอครับ
ยังไม่เฉลยเลยนี่ครับ
ผมอยากรู้มากเลย แม่ผมก็อยากรู้เหมือนกัน
- คุณแม่ด้วยเหรอ - อือ
ตอนนั้นคุณจูบกับใครเหรอครับ
คุณหรือเปล่าน่ะ
ฉันเองค่ะ
เป็นคุณจียอนเหรอคะ
ค่ะ
พวกคุณโดนการตัดต่อหลอกแล้วค่ะ
วันนั้นคนที่จูบกับคุณแจฮุน คือฉันเองค่ะ
หลังจากจูบกัน
ก็เกิดเรื่องเข้าใจผิดกันเล็กน้อย ฉันเลยกลับออกมาก่อน
แต่ทีมงานตัดต่อออกมา ให้เป็นแบบนั้นน่ะค่ะ
พวกคุณก็รู้จักทีมงานนี่คะ
อาณาจักรแห่งรัก ขึ้นชื่อเรื่องตัดต่อแบบเลือดเย็น
ฉันก็มีคำถามค่ะ
แล้วทำไมถึงไม่เลือกคุณแจฮุนล่ะคะ
เพราะดูเหมือน ฉันจะเป็นฝ่ายชอบเขามากกว่าน่ะค่ะ
ฉันพยายามเต็มที่โดยไม่นึกเสียดายเลย
และถึงแม้คุณแจฮุนจะยื่นมือมาให้ฉัน…
แต่ก็ดูเหมือนว่ามันจะไม่ใช่ สิ่งที่ฉันต้องการจากเขาน่ะค่ะ
ฉันคิดอะไรไปฝ่ายเดียวจนเกินไป จนตัวเองก็เหนื่อย
สุดท้ายฉันเลยตัดสินใจแบบนั้นค่ะ
คุณจียอน คุณฮันจียอน
ขอบคุณนะครับ
เพราะฉัน คุณเลยไม่ต้อง ตอบคำถามยากๆ น่ะเหรอคะ
ครับ
ดีใจที่คุณรู้นะคะ
ผมขอถามได้ไหมครับ ว่าทำไมถึงทำแบบนั้นเพื่อผม
เพราะฉันเคยชอบคุณนี่คะ
เพราะฉันเคยชอบคุณแจฮุนจากใจจริง
ทั้งต่อหน้าผู้คนและต่อหน้ากล้อง
ฉันไม่อยากเห็นคุณตกที่นั่งลำบาก
ขอบคุณครับ
และขอโทษด้วยครับ
ถ้าจะขอบคุณก็ไม่เป็นไรค่ะ แต่คุณไม่จำเป็นต้องขอโทษเลย
เพราะมันคือความทรงจำที่ดีของฉัน
และฉันก็ไม่อยากให้คนอื่น มาพูดร้ายๆ เรื่องคุณ
ฉันเอง
ก็ต้องขอบคุณคุณแจฮุนด้วยนะคะ
มันคือรักข้างเดียว ที่ฉันไม่นึกเสียดายเลย
- รอรถเมล์อยู่เหรอครับ - ค่ะ
ขึ้นมาสิ เดี๋ยวผมไปส่ง
- ไม่เป็นไรค่ะ - ขึ้นมาเถอะครับ
ค่ะ
- แล้วคิมจุนโฮไปทำอะไรอยู่ - คะ
ก็… ไหนบอกว่าจะคบกันเดือนนึงนี่ครับ
ทำไมถึงไม่พาคุณไปส่งบ้านนะ
งั้นฉันเข้าบ้านก่อนนะคะ
ที่มาส่งวันนี้ ขอบคุณนะคะ
คุณจีวานครับ
คะ
คบกับคิมจุนโฮครบเดือนเมื่อไร
อยากมาเจอกันไหมครับ
คะ
ผมชอบคุณครับ
- ฉันน่ะเหรอคะ - ครับ
ทำไมเป็นฉันล่ะคะ
ที่ไม่ได้บอกคุณก่อนหน้านี้ ต้องขอโทษด้วยครับ
ผมชอบคุณครับ
ผมชอบคุณพัคจีวานมากเลยครับ
แต๊งกิ้ว
- แจฮุน - หือ
วันนี้นายคงเหนื่อยแย่เลย
แต่วันนี้ฉันไม่ได้ทำอะไรเลยนะ
วันนี้ฉันรู้สึกขอบคุณคุณฮันจียอนจริงๆ
นับถือใจเธอเลย คุณจียอนเท่จริงๆ
เท่จริงๆ นั่นแหละ
และวิเศษมากด้วย
เห็นเธอวันนี้แล้ว ฉันนี่หดเหลือตัวนิดเดียวเลย
คนเท่ๆ แบบนั้นเคยชอบนายเลยนี่นา
รู้หรือยังว่าที่ผ่านมาเธอแข่งกับใคร คูยอรึม
- หา - อือ
ตอนนี้ฉันเข้าใจดีแล้ว
- แจฮุน - หือ
วันนี้ฉันไปยื่นใบลาออกที่บริษัทมาละ
ว่าไงนะ
แต่ผอ.บอกให้ฉันกลับมาคิดต่ออีกหน่อย
บอกว่าเอาไว้คุยกันใหม่คราวหน้า
แต่ว่า…
ฉันไม่รู้จริงๆ ว่าควรทำยังไงดี
เพราะอุบัติเหตุในกองถ่ายหรือเปล่า
ใช่ ก็เรื่องนั้นด้วยแหละ
ฉันไม่มั่นใจในการผลิตรายการแล้ว
ดูเหมือนฉันจะทำต่อไปไม่ไหวแล้ว
- รุ่นพี่ครับ - อือ
มาทำอะไรอยู่ในนี้ครับ
ไม่ได้ทำอะไรหรอก
ทุกอย่างจบลงแล้ว มาที่นี่ทำไมครับ
มันยังไม่จบหรอก
มันยังไม่จบ จนกว่าเรตติ้งจะออกมาพรุ่งนี้
กลับบ้านได้แล้วละครับ
รุ่นพี่เองก็ควรกลับบ้าน และไปพักผ่อนได้แล้วครับ
ฉันเคยคิดว่า ฉันควรมอบขุมความสนุกให้ผู้คน
ฉันเคยคิดว่าถ้าทำรายการ ที่อบอุ่นและดูได้สบายๆ
ฉันจะประสบความสำเร็จ
แต่ตอนนี้…
ฉันคิดว่าฉันไม่เหมาะกับงานนี้เลย
หลังจากยกเลิกงานแต่ง แล้วมาทำรายการอาณาจักรแห่งรัก
ทำให้ใจฉันอ่อนแอลง
ใช้ความรู้สึกของคนอื่น เพื่อความสำเร็จของตัวเอง
ก็ทำให้ฉันทุกข์ใจด้วย
ตอนนี้พอทุกอย่างจบลง
ฉันก็ไม่เหลือความมั่นใจ ในการทำรายการแล้ว
ยอรึม
ไม่ใช่ในฐานะเพื่อนนะ แต่ในฐานะผู้ร่วมรายการอาณาจักรแห่งรัก
ก็มีหลายครั้งที่ฉันไม่พอใจเธอ
หลังจากเวลาผ่านไป และได้เห็นผลลัพธ์ที่ออกมา
ฉันก็ได้รู้ว่ามีหลายอย่างเลย ที่ฉันนึกขอบคุณ
ทำไมเธอตัดสินใจแบบนั้น ในฐานะโปรดิวเซอร์ ฉันว่าฉันเข้าใจแล้ว
ฉันยังรู้ด้วยว่า เธอนึกถึงผู้ร่วมรายการก่อนเสมอ
ฉันดีใจมากเลยนะ ที่ได้เธอมาเป็นโปรดิวเซอร์
และขอบคุณด้วย
แล้วมันจะได้อะไรขึ้นมาล่ะ ผู้ชมไม่ต้องการสิ่งที่ฉันทำนี่นา
ความสำเร็จของอาณาจักรแห่งรัก ทั้งหมดเป็นผลงานของคังแชรี
ให้เป็นเหมือนยัยนั่น ฉันก็คงทำไม่ได้หรอก
คูยอรึม
เมื่อไรที่รู้สึกเหมือนหมดไฟ
ไปพักแล้วค่อยกลับมาก็ได้
แค่อย่าปิดกั้นหนทางที่จะกลับมา
ฉันพูดในฐานะคนที่เคยเป๋ไปสักพักมาก่อน
พักสักแป๊บ อย่าเพิ่งรีบร้อนตัดสินใจ
ไปใช้เวลาตามลำพังสักพักเถอะ
อือ
(หกเดือนต่อมา)
คนไข้ชาย อายุ 54 ปี เนื้องอกในเยื่อหุ้มสมอง
มีอาการเพ้อหลังผ่าตัด
สัญญาณชีพมั่นคง ประสาทรับความรู้สึกไม่เสียหาย
การเคลื่อนไหวดูดีขึ้น หลังการผ่าตัดครับ
ซีทีกับเอ็มอาร์ไอสแกน หลังผ่าตัดเป็นยังไง
เนื้องอกถูกนำออกไปหมดแล้ว ไม่พบลิ่มเลือดครับ
จะเริ่มมีการทำกายภาพวันนี้ครับ
คนไข้หญิง อายุ 47 ปี สมองกลีบขมับส่วนหน้าขวา
ผ่าตัดเปิดกะโหลกนำก้อนเลือดออกจากสมอง เคลื่อนไหวได้วันที่ห้าครับ
สัญญาณชีพมั่นคง หลังจากถอดท่อช่วยหาย ตอนนี้หายใจได้เองแล้ว
รูม่านตาขวาที่เคยตอบสนองช้า ตอนนี้เร็วขึ้นแล้ว
(ยอรึม)
อือ ยอรึม
เพิ่งดูคนไข้รอบบ่ายเสร็จ
เพิ่งตื่นเหรอ ที่โน่นกี่โมงแล้ว
ตื่นเช้านะ แล้วมื้อเช้าล่ะ
กินครัวซ็องต์กับกาแฟ ที่ระเบียงของคาเฟ่เหรอ
เธอไม่น่าบอกฉันเรื่องนั้นเลยนะ
ล้อเล่น กินเยอะๆ นะ ฉันคิดถึงเธอมากเลย
อือ
- หิวไหม - ครับ ก็หิวนิดนึงครับ
ไปกันเลย
- เชิญค่ะ - สวัสดีครับ
โอ้ สุดยอดเลย
หุ่นยนต์ทอดไก่อยู่ครับ
เราน่าจะเรียนรู้จากหุ่นยนต์นั่นนะ
เหมือนกับหุ่นยนต์ เราก็ควรละเอียดแม่นยำ
แล้วก็อย่าหวังสบายในการตัดต่อ
- รีบกินรีบกลับกันเถอะ - ครับ
ไก่ได้แล้วค่ะ
- ขอบคุณครับ - ทานให้อร่อยนะคะ
- กินน่องไก่สิ - ไม่เป็นไรครับ เชิญรุ่นพี่เลย
ไม่เป็นไร
- ประเพณีของแผนกเรา - หือ
ประเพณีการมอบน่องไก่สองน่อง ให้กับรุ่นน้องแสนล้ำค่า
งั้นผมจะกินด้วยความรู้สึกขอบคุณ ให้อร่อยเลยครับ
เหนื่อยใช่ไหมล่ะ
นายมาทำงานสถานีโทรทัศน์ เพื่อจะเป็นพีดี
แต่กลับต้องทำงานจิปาถะ แถมยังโดนรุ่นพี่คอยข่มเหงอีก
ลำบากใช่ไหมล่ะ
ก็เหนื่อยนิดหน่อยครับ
อดทนไว้
ถ้านายรอได้นานพอ นายจะได้สัมผัสความรู้สึกนี้
ความรู้สึกอะไรเหรอครับ
ไม่มีงานอื่นที่เหมาะกับฉันแล้ว
ฉันอยากทำรายการไปจนวันตาย
ความรู้สึกแบบนี้น่ะ
รุ่นพี่รู้สึกแบบนั้นเมื่อไรเหรอครับ
วันนึงนั่นแหละ
ถ้าอยากกินอีกก็สั่งเพิ่มได้นะ
ไม่เป็นไรครับ
- สวัสดีครับ รุ่นพี่ - จ้ะ
นี่ คิมซังอู
ครับ
อยากมาทำรายการใหม่กับฉันไหม
เอ่อ เรื่องนั้น…
- ทำไม ไม่อยากทำเหรอ - ไม่ใช่ไม่อยากทำครับ
คือ…
รอคูยอรึมอยู่เหรอ
รุ่นพี่เขาน่าจะใกล้กลับมาแล้ว
- นี่ นายน่ะ - ครับ
คิดดูดีๆ นะ
ยัยคูยอรึมไปพักแค่หกเดือน
จะทำให้เธอเป็นคนใหม่ และพัฒนาขึ้นได้เหรอ
ก็เห็นๆ กันอยู่ ไม่ว่ายัยนั่นจะทำอะไร ก็ล้มเหลวไม่เป็นท่า
ส่วนฉัน…
จะทำอีกหนึ่งรายการฮิต
ผมจะรออีกหน่อยครับ
ซื่อบื้อจริงๆ
ขืนเป็นแบบนี้ นายได้พังเหมือนยัยนั่นแน่
พัง พัง
พังไม่เป็นท่า
ตกใจหมดเลย
พอกันทั้งแม่ปูลูกปู
หน้าฉันเหมือนปูหรือไง
(ฮยอนโซ)
อือ
ได้สนุกกับเพื่อนๆ ไหม
ฉันก็คิดถึงเธอเหมือนกัน
เดี๋ยวไปเจอกันที่ไหนดี ฉันที่ไหนก็ได้หมดเลย
(รายการครอบครัวของแท้ ครอบครัวเจ้าปัญหา)
นี่ เธอ…
- อยากทำนี่เหรอ - ค่ะ
- ชื่อรายการครอบครัวเจ้าปัญหาเหรอ - ค่ะ
"สังเกตสถานการณ์ต่างๆ ในครอบครัว อย่างละเอียดเพื่อหารอยร้าว
และกระบวนการประสานรอยร้าว…
เพื่อแสดงความเป็นครอบครัว
และนิยามของคำว่าครอบครัว ในทุกวันนี้อย่างเหมาะสม"
คราวนี้ถึงขั้นอยากสาดดราม่า ใส่ครอบครัวเลยเหรอ
ฉันอยากลองทำดูสักครั้งค่ะ
เรียลลิตีครอบครัว
ทำไมต้องเป็นครอบครัวด้วยล่ะ
ฉันอาจสามารถ…
หาคำตอบที่ถูกต้องเจอ
ว่าครอบครัวคืออะไร
และวิธีไหนที่จะเยียวยาบาดแผล จากครอบครัวได้
(ครอบครัวเจ้าปัญหา)
คุณชอบผลงานชิ้นนี้เหรอครับ
ฉันอดคิดไม่ได้น่ะค่ะ
ลักษณะสีน้ำมันของจิตรกรรมสีน้ำมัน มันชัดเจนและโจ่งแจ้งมากค่ะ
เมื่อสีน้ำมันถูกวาดลงบนกระดาษ มันจะไม่มีการปรับแต่งอะไรทั้งนั้น
แต่ของจิตรกรรมตะวันออก กลับเปรอะเปื้อนและชุ่มโชก
ฉันจบเอกศิลปะตะวันตกน่ะค่ะ
บางครั้งฉันก็สัมผัสได้ถึงรอยเปื้อน และสีที่ซึมบนกระดาษแบบนี้
ศิลปะตะวันออกแสดงให้เห็นถึงสีสัน ของศิลปินผ่านฝีแปรง
ฉันใส่ใจในฉากหน้ามากสินะ ฉันคิดแบบนั้นน่ะค่ะ
โอ้
เป็นการตีความที่ยอดเยี่ยมเลยครับ
ขอโทษค่ะ เราไม่รู้จักด้วยซ้ำ แต่ฉันดันพูดซะเยอะเลย
ขอให้ชมงานให้สนุกนะคะ
คุณฮันจียอนครับ
คุณคือคุณฮันจียอน จากอาณาจักรแห่งรักใช่ไหมครับ
ผมดูรายการสนุกมากเลยครับ
ขอบคุณค่ะ
แต่ขณะที่ผมได้ดูรายการ
ผมก็คิดว่าพัคแจฮุนนี่ช่าง…
น่าสงสารจริงๆ ครับ
คะ
เขาไม่รู้ว่าคุณฮันจียอน มหัศจรรย์แค่ไหน
และทำให้คุณร้องไห้ตลอดเลยนี่ครับ
ถ้าเป็นผมจะไม่มีวันทำแบบนั้น เด็ดขาดครับ
ถ้าคุณไม่รังเกียจ ผมอยากเลี้ยงข้าวคุณสักมื้อครับ
(แพคจุนยอล)
- ชนแก้ว - คืนนี้สนุกมากเลย
- จะกินให้อร่อยเลยครับ - น่าอร่อยจัง
ว้าว ขาหมูนี่สุดยอดไปเลย
คุณจีวานคะ อาหารของคุณแม่ ไม่ธรรมดาเลยนะคะ
จริงด้วยครับ อร่อยมากเลย
ไม่ยักรู้ว่าคุณแม่คุณมีร้านจกบัลด้วย
ถ้ารู้ฉันคงมาเป็นลูกค้าประจำแล้ว จริงไหม
จริงด้วยค่ะ
งั้นก็มาบ่อยๆ เลยนะคะ ฉันจะแถมให้เยอะๆ เลยค่ะ
คือว่า ผมมีอะไรจะพูดหน่อยครับ
อะไรเหรอครับ
- ดูเหมือนจะเป็นเรื่องจริงจังด้วย - นั่นสิ
ผมกับคุณจีวานจะแต่งงานกันครับ
- ว้าว สุดยอด - จริงเหรอ
โอ้ แต่งงานเหรอ
ดีใจด้วยนะ
ว้าว
ข่าวใหญ่เลยนะเนี่ย
เราจองสถานที่จัดงานไว้ สำหรับปีหน้าน่ะค่ะ
- ยินดีด้วยนะคะ - ยินดีกับพวกคุณทั้งคู่เลยนะคะ
พวกคุณดูเหมาะสมกันมากค่ะ ยินดีด้วยนะคะ
อิจฉาจังเลย
- เราจะแต่งกันเมื่อไรล่ะ - โอ้ แต่งสิ
ผมจะเตรียมให้พร้อมเลย
- อย่างเร็วเลย - ค่ะ
เดี๋ยวนะ
เรามาดื่มฉลองให้จอห์นจางน้องรัก กับคุณจีวานกันเถอะ
ชนแก้ว
ผมขอนำกล่าวเองครับ
ผมมีอะไรจะบอกคุณจีวานครับ
- จีวาน - อะไรเนี่ย
คุณทำให้ผมหลงรักแทบบ้าเลยครับ
เลี่ยนไม่ไหวแล้ว
ปิดท้ายด้วยเลิฟช็อตให้จบๆ ไปเลย
เลิฟช็อต
ยินดีด้วยครับ
ยินดีด้วยค่ะ
พวกคุณไม่เปลี่ยนไปเลยนะ
คูยอรึมพีดี สบายดีไหมคะ
ตอนนี้ยอรึมอยู่ปารีสน่ะครับ
- ปารีสเหรอคะ - ครับ ไปอยู่ได้หกเดือนแล้ว
- เธอลางานไปน่ะครับ - อ๋อ อย่างนี้นี่เอง
คงคิดถึงเธอแย่เลยสินะคะ
ยอรึม
แจฮุน
ฉันกลับมาแล้ว
มาได้ยังไง ไม่เห็นโทรมาบอกเลย
ฉันอยากทำให้นายตกใจไง
สบายดีไหม
คิดถึงมากเลย
ฉันก็เหมือนกัน
ฉันคิดถึงเธอมากเลย
ฉันคิดถึงนายมากกว่าอีก
ของเขาดีจริงๆ แฮะ
- ไปกันเลยไหม - อือ ไปกันเถอะ
- วันนี้สวยจังเลยแฮะ - สวยเหรอ
พูดอะไรของเธอ
พอเลย
แฮปปี้เอนดิ้งคืออะไร
- ที่ปารีส หน้าหอไอเฟล - ปารีสเหรอ
มีแต่คู่รักทั้งนั้นเลย
- สวยไหม - ถ้านายไปกับฉันด้วยก็คงดี
ชีวิตที่แสนยากลำบาก
ชีวิตที่มีแต่เรื่องไม่คาดคิด และเหตุการณ์น่าเศร้า
การเดินทางที่มีจุดจบแสนสุขคืออะไร
ฉันถามตัวเองอยู่บ่อยๆ
ชีวิตคนอาจมีตอนจบที่ไม่จบสิ้นมากมาย
ตอนจบที่ไม่เคยเป็นจุดจบที่แท้จริง
ไม่ใช่ตอนจบที่เราคิดว่า เป็นประตูไปสู่ความตาย
ที่รัก มีอะไรเหรอ
ตอนจบที่เราพบเจอได้ทุกวัน ตอนจบของวันธรรมดาๆ
ดูเหมือนเรากำลังจะมีลูกแล้วนะ
ขณะที่เราใช้ชีวิตต่อไป ช่วงเวลาแห่งความสุขที่เราไม่อาจลืม
แฮปปี้เอนดิ้งที่มาถึงเรา โดยไม่ทันคาดคิด
ก็แค่วันอีกวัน
ชีวิตประจำวันเดิมๆ และจุดจบแสนน่าเบื่อ
กินชิ้นใหญ่กว่าสิ
- ที่รัก ปอกแบบนี้นะ - แบบนี้เหรอ
ตอนจบธรรมดาๆ ที่คาดเดาได้ แต่ก็แสนล้ำค่า
อร่อยจัง
ตอนจบแสนเศร้า บ่อยครั้งก็ทำให้โลกของคุณแทบพังทลาย
(ยินดีด้วย คุณได้รับการคัดเลือก)
และเช่นเคย
ในช่วงเวลาที่เกินจะคาดเดา
มันมอบความกล้าและเรี่ยวแรง ให้คุณใช้ชีวิตอีกครั้ง
แบบนั้นคงเป็นแฮปปี้เอนดิ้ง
ถ้าชีวิตเปี่ยมไปด้วยตอนจบนับไม่ถ้วน
ถ้าเป็นอย่างนั้น ฉันก็จะตั้งตารอ
หวังว่าแฮปปี้เอนดิ้งแบบนั้น จะมาหาฉันบ่อยๆ นะ
แต่ถ้าหากไม่ใช่แบบนั้น
และอยู่ดีๆ สักวันหนึ่ง ตอนจบแสนเศร้าได้เกิดขึ้นกับฉัน
ฉันสัญญาว่าจะหาทางแก้ไข และใช้ชีวิตอย่างเต็มที่
ถ้าหากมีจุดจบในความรักของเรา…
ฉันก็อยากบอกว่า เรื่องราวของเราจะไม่มีวันจบ
แม้จะมีชีวิตแสนธรรมดา มันก็ไม่สำคัญเลย
เธอคือไม่รู้จบของฉัน
ต่อให้มันจะน่าเบื่อ ฉันก็ไม่สน
เธอคือตอนจบของฉัน
ขณะที่จับจูงมือกันไป ฉันขอให้สัญญา
คำบรรยายโดย ตวงรัตน์ รุ่งเรือง